**R O M Â N I A**

**JUDEŢUL MUREŞ**

**CONSILIUL LOCAL MUNICIPAL TÎRGU MUREŞ Proiect**

 **(nu produce efecte juridice) \***

 **PRIMAR**

 **dr.Dorin Florea**

**H O T Ă R Â R E A nr. \_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_\_ 2017**

**privind mandatarea reprezentantului A.G.A., dl. Bakos Levente**

# să aprobe documentele referitoare la subiectele de pe ordinea de zi

# a şedinţei ordinare ale Adunării Generale a Acţionarilor SC Compania Aquaserv SA, din data de 05.10.2017

*Consiliul local municipal Tîrgu Mureş, întrunit în şedinţă ordinară de lucru,*

Văzând Expunerea de motive nr. ....................................................................... privind mandatarea reprezentantului A.G.A., dl.Bakos Levente, să aprobe documentele referitoare la subiectele de pe ordinea de zi a şedinţei Adunării Generale a Acţionarilor din data de 05.10.2017, prezentată de Administraţia domeniului public precum şi avizul favorabil al comisiilor de specialitate,

În temeiul art. 36 alin. (1) (2), art. 45 alin. (1) şi art. 115 alin. (1) lit. “b” din Legea nr. 215/2001 privind administraţia publică locală, republicată,

**H o t ă r ă ş t e :**

**Art. 1. (1)** Se mandatează reprezentantul A.G.A. al Municipiului Tîrgu Mureş, dl. Bakos Levente, pentru aprobarea documentelor referitoare la punctele de pe ordinea de zi a şedinţei ordinare a Adunării Generale a Acţionarilor a S.C. COMPANIA AQUASERV S.A. din data de 05 octombrie 2017, înscris în conformitate cu convocatorul nr. 214.464/VIII/C/4 din 23.08.2017, care face parte integrantă din prezenta hotărâre.

**(2)** În situaţia în care la data sus stabilită nu vor fi îndeplinite condiţiile legale pentru ţinerea şedinţei, aceasta va avea loc în data de 17 octombrie 2017, de la aceeaşi oră, mandatul urmând să rămână neschimbat, conform prevederilor de la alin. (1).

**Art.2.** Cu aducerea la îndeplinire a prevederilor prezentei hotârări se însărcinează Executivul Municipiului Tg. Mureş, şi reprezentantul AGA al Municipiului Tîrgu-Mureş în S.C. COMPANIA AQUASERV S.A.

**Art.3.** În conformitate cu prevederile art.19 alin.1 lit.e din Legea nr. 340/2004, republicată, privind Instituţia Prefectului şi art. 3 alin.1 din Legea nr. 554/2004, privind contenciosul administrativ, prezenta hotărâre se înaintează Prefectului Judeţului Mureş pentru exercitarea controlului de legalitate.

 **Viză de legalitate**

**Secretarul Municipiului Tîrgu Mureş**

**jrs. Szoverfi Vasile**

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 45-49 din Legea nr. 215/2001 R**

R O M Â N I A

**(nu produce efecte juridice)\***

# JUDEŢUL MUREŞ PRIMARMUNICIPIUL TÎRGU MUREŞ dr. Dorin Florea

**aDMINISTRAŢIA domeniului public**

**Nr. ……………... din ………………………..**

## EXPUNERE DE MOTIVE

**privind mandatarea reprezentantului A.G.A., dl. Bakos Levente**

# să aprobe documentele referitoare la subiectele de pe ordinea de zi

# a şedinţei ordinare a Adunării Generale a Acţionarilor

Consiliul de Administraţie al S.C. COMPANIA AQUASERV S.A., prin Convocatorul nr.214.464/VIII/C/4 din 23.08.2017, a convocat şedinţa **ordinară** a Adunării Generale a Acţionarilor pe data de **05 octombrie 2017**, **ora 13.00,** cu convocare pentru a doua oara în data de **17 octombrie 2017**, de la aceeaşi oră. Urmează ca, acţionarul Municipiului Tg-Mureş, reprezentat prin Consiliul local Tg- Mureş, să-şi mandateze reprezentantul AGA, pentru a reprezenta interesele acestuia în şedinţa Adunării Generale a Acţionarilor.

**Ordinea de zi a şedinţei ordinare,** conform convocatorului este următoarea:

1, Aprobarea Rectificării Bugetului de Venituri si Cheltuieli al societăţii pe anul 2017

2, Aprobarea numirii auditorului statutar si stabilirea duratei minime a contractului de audit statutar

 3, Informare privind Raportul asupra activităţii de administrare pe semestrul I al

anului 2017

***Referitor la punctul 1, de pe ordinea de zi*, *precizăm*:**

Bugetul de Venituri şi Cheltuieli al societăţii, pe anul 2017, a fost aprobat prin hotărârea AGA nr.1 din data de 27.03.2017 și a fost rectificat prin hotărârea CA nr.22 din 18 mai 2017.

 Față de acea data, în urma analizei bugetului de venituri și cheltuieli în exercițiu, au apărut unele modificări motiv pentru care se impune majorarea respectiv diminuarea unor poziții din buget, astfel :

**Anexa I-Bugetul de venituri şi cheltuieli**

Poziția 8-Plăți restante-se majorează cu 523 mii lei

Majorarea plăților restante se impune ca urmare a unor situații neprevazute rezultate din relațiile contractuale cu furnizorii de energie electrica, astfel:

 În data de 10 februarie 2017 furnizorul de energie electrica de la acea data a denunțat unilateral contractul, producând astfel un prejudiciu companiei prin neexecutarea contractului potrivit prevederilor acestuia. S-au calculat daune-interese in valoare de 264.704,70 lei reprezentând diferența de preț între data denunțării si data limită din contract, sumă pe care am retinut-o din valoarea ultimelor facturi emise de furnizor, datorită faptului că acesta a fost notificat cu privire la obligația care îi revenea însă nu a făcut plata facturii și in luna mai a intrat în insolvență.

 A fost încheiat un contract cu un alt furnizor care, in luna iunie, a denunțat unilateral contractul, prin urmare am fost nevoiți să încheiem un nou contract cu un alt furnizor. Prejudiciul creat din cauza nerespectarii prevederilor contractual, a dus din nou la facturarea de daune-interese, in suma de 252.787,11 lei. Având în vedere obligația noastră de a achita facturile la scadentă catre furnizor am reținut valoarea facturii de daune-interese din ultimele facturi emise de către acesta și am propus două modalități de stingere a datoriilor reciproce, fie sa accepte compensarea sumelor fie sa achite factura de daune –interese și noi la randul nostru să achităm suma reținută, - dar furnizorul a refuzat propunerile noastre și implicit plata daunelor.

 În concluzie: sumele facturate ca daune-interese sunt neîncasate și reprezintă o creanță iar sumele reținute de companie in contul acestor daune reprezintă o datorie față de furnizori, acestea fiind înregistrate în contabilitate pe contul de creanță și respectiv datorie. Conform principiilor contabile nu se pot compensa între ele fără un proces verbal de compensare acceptat și semnat de ambele părti, ori o hotarare judecatoreasca definitiva, ori expirarea termenului de prescriptie.

Masura retinerii partiale a facturilor de energie electrica de la cei doi furnizori a fost luata pentru protejarea patrimoniului societatii. Propunem astfel majorarea valorii platilor restante aprobate prin Bugetul de Venituri si Cheltuieli cu suma echivalenta cu valoarea facturilor de daune-interese emise catre furnizorii de energie electrica.

**Anexa 2- Detalierea indicatorilor economico-financiari prevăzuţi în bugetul de venituri şi cheltuieli și repartizarea pe trimestre a acestora**

Poziţia II-1-A-A1-Cheltuieli privind stocurile-se diminuează cu 436 mii lei

Poziţia II-1-A-A1-b-Cheltuieli cu materiale consumabile-se majorează cu 280 mii lei, ca urmare a punerii în funcţiune a unor staţii de epurare, statii de pompare și stații de tratare apă și totodată ca efect al învechirii infrastructurii existente;

Poziţia II-1-A-A1-b1-Cheltuieli cu piese de schimb-se majorează cu 225 mii lei,ca urmare a punerii în funcţiune a unor staţii de epurare, statii de pompare și stații de tratare apă și totodată ca efect al învechirii infrastructurii existente;

Poziţia II-1-A-A1-b2-Cheltuieli cu combustibili-se majorează cu 55 mii lei, ca masura de siguranta luata in urma reanalizarii necesarului de combustibil pana la sfarsitul anului;

Poziţia II-1-A-A1-c-Cheltuieli cu materiale de natura obiectelor de inventar-se diminuează cu 100 mii lei;

Poziţia II-1-A-A1-d-Cheltuielile privind energia şi apa-se diminuează cu 336 mii lei

Poziţia II-1-A-A1-e-Cheltuielile privind mărfurile-se diminuează cu 280 mii lei

Poziţia II-1-A-A2-Cheltuieli privind serviciile executate de terți, la poziția a)cheltuieli cu întreținerea și reparațiile-se majorează cu 436 mii lei, datorită punerii în funcţiune a unor staţii de epurare, statii de pompare și stații de tratare apă, precum și a necesităţii asigurării mentenanţei datorită creşterii duratei medii de existenţă a utilajelor;

Poziţia II-1-A-A3-g-Cheltuieli poştale şi taxe de telecomunicaţii-se majorează cu 110 mii lei, datorita aparitiei unor puncte de masura de pe retelele de apa si canalizare, ca urmare a implementarii programului POS MEDIU, pentru care se asigura comunicatiile de date ;

Poziţia II-1-A-A3-h-Cheltuieli cu serviciile bancare şi asimilate- se majorează cu 60 mii lei, ca urmare a accesării de noi canale de încasare a prestațiilor, măsură care a dus la reducerea creanțelor;

Poziţia II-1-A-A3-i-Alte cheltuieli cu servicii executate de terți-se se diminuează cu 170 mii lei;

Poziţia II-1-D-d-Alte cheltuieli -se diminuează cu 20 mii lei;

Poziţia II-1-D-e-Cheltuieli cu amortizarea-se majorează cu 20 mii lei, datorită achiziției de noi mijloace fixe necesare în activitatea de exploatare;

Poziția 8-Plăți restante se majorează cu 523 mii lei, conform explicațiilor de la Anexa 1, corespunzător pe ficare trimestru,astfel Trimestrul I-se majorează cu 265 mii lei, Trimestrul II-se majorează cu 265 mii lei, Trimestrul III-se majorează cu 522 mii lei și Total an se majorează cu 523 mii lei.

 Modificările propuse în **Anexa 1**-Bugetul de venituri și cheltuieli; **Anexa2-** Detalierea indicatorilor economico-financiari prevăzuţi în bugetul de venituri şi cheltuieli și repartizarea pe trimestre a acestora; **Anexa 5**- Măsuri de îmbunătăţire a rezultatului brut şi de reducere a plăţilor restante și **Anexa 6**-Program pentru reducerea platilor restante din cadrul Bugetului de Venituri şi Cheltuieli pe anul 2017, sunt efectuate conform cerintelor prevazute în **Ordinului MF nr.20/2016 Anexa 6** – Instructiuni pentru completarea bugetului de venituri şi cheltuieli şi a anexelor de fundamentare a acestuia de către operatorii economici la care statul sau unităţile administrativ-teritoriale sunt acţionari unici ori majoritari sau deţin direct sau indirect o participaţie majoritară, astfel:

*“*Nivelul indicatorilor economico-financiari prevăzut în anexele nr. 1 - 5 poate fi modificat, cu aprobarea Consiliului de administraţie, cu excepţia indicatorilor pentru a căror rectificare sunt aplicabile prevederile art. 10, alin. (2) din Ordonanţa Guvernului nr. 26/2013.*”*

 Art. 10, alin. (2) din OG 26/2013 prevede:

“(2) Operatorii economici pot proceda la rectificarea bugetelor de venituri şi cheltuieli, conform prevederilor art. 4, atunci când din motive temeinic justificate sunt necesare modificări ale nivelului următorilor indicatori economico-financiari aprobaţi, astfel:

 a) depăşirea limitelor maxime ale indicatorilor economico-financiari prevăzuţi la alin. (1) lit. a) (*cheltuielile de natură salarială, numărul de personal la finele anului)*, …;

 b) reducerea profitului brut/majorarea pierderii şi/sau a dividendelor cuvenite bugetului de stat sau local, în situaţia în care nu se respectă prevederile alin. (1) lit. b) (*în cazul în care se înregistrează depăşiri sau nerealizări ale veniturilor totale aprobate, se pot efectua cheltuieli totale proporţional cu gradul de realizare a veniturilor totale*);

 c) reducerea productivităţii muncii;

 d) creşterea nivelului cheltuielilor totale la 1.000 lei venituri totale;

 e) depăşirea nivelului plăţilor restante;

 f) în alte situaţii impuse de prevederile legale.”

Conform rectificării propuse, sunt incidente situațiile prevăzute la art. 10, alin. (2) din OG 26/2013, punctul e).

Ca urmare a modificărilor propuse, Bugetul de venituri şi cheltuieli (Anexa 1) si Anexele nr. 2, 5 şi 6 se modifică, iar anexele 3 și 4 rămân neschimbate.

***Referitor la punctul 2, de pe ordinea de zi*, *precizăm*:**

Contractul de achiziţie a serviciului de audit statutar încheiat cu firma SC BDO Audit SRL Bucureşti a expirat odată cu auditarea situaţiilor financiare aferente anului 2016.

 Ordonanța de urgență 109/2011, la art.47 prevede că situațiile financiare ale intreprinderilor publice sunt supuse auditului statutar, aceștia fiind numiti inainte de încheierea situațiilor financiare de către AGA, pentru o perioadă de minim 3 ani.

 Totodata Legea nr.31/1990 privind societăţile comerciale, cu modificările ulterioare, la art 111 alin.2 lit.b¹, prevede printre atribuţiile adunării generale ordinare şi aceea de a numi şi fixa durata minimă a contractului de audit precum şi revocarea auditorului.

Având în vedere că achiziţia acestui serviciu trebuie realizată cu respectarea legislaţiei privind achiziţiile publice, propunem numirea pentru exerciţiul financiar al anilor 2017, 2018, 2019 și 2020, respectiv pe o perioadă de patru ani, în calitate de auditor statutar, a firmei care va fi adjudecată în urma aplicării procedurii de achiziţie .

***Referitor la punctul 3, de pe ordinea de zi*, *precizăm*:**

Având în vedere dispoziţiile art. 55, alin. (1) din OUG nr. 109 din 2011, inaintăm spre informarea Adunării Generale a Acţionarilor, Raportul asupra activităţii de administrare pe semestrul I al anului 2017, potrivit materialului anexat.

Prin urmare, propunem mandatarea reprezentantului AGA al Municipiului Tg- Mureş, dl. Bakos Levente, să voteze materialele prezentate în anexa prezentei, la şedinţa ordinară a Adunării Generale a Acţionarilor a S.C. COMPANIA AQUASERV S.A. Tg. Mureş, din data de 05.10.2017, ora 13.00, iar in cazul in care la data stabilită, nu vor fi îndeplinite condiţiile legale pentru ţinerea şedinţei adunării generale ordinare a acţionarilor, propunem mandatarea acestuia pentru data de 17 octombrie 2017, sedinta urmand a avea loc la aceeaşi oră, la sediul societăţii din Tg. Mureş, str. Kós Károly, nr.1.

 **Direcţia Administratia domeniului public SC Compania Aquaserv SA Director General, Director general,**

 **ing. Moldovan Florian ec. Sorin Lazăr**

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 45-49 din Legea nr. 215/2001 R**

În temeiul art. 51 din Regulamentul de organizare şi funcţionare a Consiliului local municipal Tîrgu Mureş,

Comisiile de specialitate ale autorităţii publice deliberative, în conformitate cu art. 54, alin. (4) din Legea nr. 215/2001 privind administraţia publică locală, republicată, prezintă următorul raport:

1. Comisia de studii, prognoze economico-sociale, buget-finanţe şi administrarea domeniului public şi privat al municipiului.

Preşedinte Secretar

Csiki Zsolt Bratanovici Cristian

 \_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

 2. Comisia de organizare şi dezvoltare urbanistică, realizarea lucrărilor publice, protecţia mediului înconjurător, conservarea monumentelor istorice şi de arhitectură.

 Preşedinte Secretar

 Furó Judita Pui Sebastian Emil

 \_\_\_\_\_\_\_\_\_\_\_ \_\_\_\_\_\_\_\_\_\_\_\_\_

3. Comisia pentru servicii publice şi comerţ.

Preşedinte Secretar

 Bakos Levente Attila

 \_\_\_\_\_\_\_\_\_\_\_ \_\_\_\_\_\_\_\_\_\_\_\_\_

4. Comisia pentru activităţi ştiinţifice, învăţământ, sănătate, cultură, sport, agrement şi integrare europeană.

Preşedinte Secretar Szászgáspár Barnabás

 \_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_

5. Comisia pentru administraţie publică locală, protecţie socială, juridică, apărarea ordinii publice, respectarea drepturilor şi libertăţilor cetăţeneşti, probleme de minorităţi şi culte.

 Preşedinte Secretar

av. Papuc Sergiu Vasile jrs. Kovács Lajos Alpár

 \_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_